หุ้นปิดตลาด -2.16 จุด
ตลอดวันดัชนีเจอแรงขายทำกำไรระยะสั้น ตามกระแสข่าวปัจจัยลบต่างประเทศ
25 มี.ค. 2553

ตลอดวันดัชนีเจอแรงขายทำกำไรระยะสั้น ตามกระแสข่าวปัจจัยลบต่างประเทศ
ดัชนีหุ้นวันที่ 25 มี.ค. ปิดที่ 784.38 จุด ร่วงลง 2.16 จุด หรือ 0.27 % มูลค่าซื้อขาย 26,650.62 ล้านบาท
นักวิเคราะห์ กล่าวว่า วันนี้ดัชนีหุ้นเคลื่อนไหวแดนลบสลับแดนบวกตลอดวัน และไม่สามารถต้านแรงขายทำกำไรออกมาหลังดัชนีปรับขึ้นต่อเนื่องมาหลายวัน ทั้งนี้ นักลงทุนเกิดความกังวลต่อตามกระแสข่าวต่างประเทศรอบด้าน ตั้งแต่ปัญหาในกลุ่มยูโรโซนเริ่มจากฟิทช์ปรับลดความน่าเชื่อถือกับเครดิตประเทศโปรตุเกส และความคลุมเครือการเข้าไปช่วยเหลือสถานะทางการเงินของกรีซ เพราะมีผลต่อการค่าเงิน น้ำมันและทองคำ
ขณะที่มีข่าวจากภูมิภาคเอเซียที่ทางการจีนจะปรับเพิ่มอากรสแตมป์การซื้อขายหุ้นในเดือนเม.ย.รวมถึงธนาคารกลางของจีนอาจปรับขึ้นเพดานกันสำรองสภาพคล่องเพื่อรับมือกับเงินเฟ้อที่สูงขึ้น 
นักวิเคราะห์ กล่าวต่อว่า สำหรับพรุ่งนี้ดัชนีน่าจะมีการเคลื่อนไหวผันผวนต่อ เพราะยิ่งใกล้แนวต้านสำคัญที่ 800 จุด ก็ยิ่งมีแรงขายทำกำไรออกมา ทั้งนี้นักลงทุนควรติดตามแรงซื้อขายต่างชาติเป็นหลัก
โดยหลักทรัพย์ 5 อันดับที่มีปริมาณการซื้อขายสูงสุดได้แก่ 
IVL           มูลค่าการซื้อขาย 1,680 ล้านบาท ปิดที่  17.60 บาท  ลดลง 0.30 บาท 
PTTEP      มูลค่าการซื้อขาย 1,601 ล้านบาท ปิดที่ 147.50 บาท ลดลง 2.50 บาท 
PTTAR     มูลค่าการซื้อขาย 1,539 ล้านบาท ปิดที่ 29.50 บาท ราคาไม่เปลี่ยนแปลง 
PTT          มูลค่าการซื้อขาย 1,506 ล้านบาท  ปิดที่ 254.00 บาท ลดลง 2 บาท 
SCB         มูลค่าการซื้อขาย 1,233 ล้านบาท  ปิดที่ 94.00 บาท ราคาไม่เปลี่ยนแปลง